**З А П О В Е Д**



На основание чл. 9, ал. 5 и чл. 26, ал. 1 , ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), както и § 70 от Преходни и заключителни разпоредби към Закона за изменение и допълнение на ЗУСЕСИФ (обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-611 от 19.06.2023 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-1006 от 14.10.2021 г., изменена със Заповед № РД09-142 от 23.02.2022 г., Заповед № РД09-1025 от 12.09.2022 г., Заповед № РД09-545 от 29.05.2023 г. и Заповед № РД09-966 от 30.08.2023 г. на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014 – 2020 г.), се правят следните изменения:

1. в Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014 – 2020 г. навсякъде думите „Закон за управление на средствата от Европейските структурни и инвестиционни фондове“ и „ЗУСЕСИФ“ се заменят съответно със „Закона за управление на средствата от Европейските фондове при споделено управление“ и „ЗУСЕФСУ“;

2. в Приложение № 2 „Условия за изпълнение на одобрени проекти по процедура чрез подбор на проектни предложения № BG06RDNP001-4.0015 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г.“:

**2.1.** в част А. „Техническо изпълнение на проектите“, Раздел II „Критерии за допустимост, критерии за оценка ангажименти и други задължения на бенефициентите“, подраздел „Ангажименти и други задължения на бенефициентите“, точка 8.1 се изменя така:

„8.1. водят всички финансови операции, свързани с подпомаганите дейности, в отделна счетоводна система или в отделни счетоводни аналитични сметки, специално открити за проекта.“

**2.2.** Приложение 1 „Документи за авансово, междинно и окончателно плащане“ се изменя съгласно приложението към настоящата заповед;

**2.3.** навсякъде думите „Закон за управление на средствата от Европейските структурни и инвестиционни фондове“ и „ЗУСЕСИФ“ се заменят съответно със „Закона за управление на средствата от Европейските фондове при споделено управление“ и „ЗУСЕФСУ“.

**II.** Заповедта и изменените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието и храните.

**III.** Държавен фонд „Земеделие“ да предприеме съответните действия за изпълнение на заповедта.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието и храните.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

